
Csendes erdőmélye. Lábunk alatt ág se zörren, süppedő moha- 
szőnyegen lépdelünk. A sziklákat, öreg fatuskókat is bevonja ez a 
zöld, meleg bársony és a zuzmók fakó színű, pikkelyes-poros telepe. A 
mohapárnákból apró száracskák ágaskodnak, üde levelekkel, pirosló 
nyelű érő kis tokocskákkal, rajtuk hegyes, sárgás süveggel. A 
zuzmótelepben kerek tányérkák ülnek, vagy pikkelyei közül kis zöld 
tölcsérkék meredeznek. ÉL, terem, szaporodik itt ez a titkos élet a tél 
végi erdőben, a halolt avarban, a gyakran szinte csepegő ködben. Mert 
övéké most az alvó erdő! Az övéké, a rég letűnt földtörténeti korok itt 
maradt hírmondóié. A mohák születésekor még nem nyíltak színes 
virágok, nem teremtek színes gyümölcsök a Földön, az erdőt óriás 
zsurlók, korpafüvek és páfrányok alkották, amelyeknek száma azóta 
megfogyatkozott, termete kisebb lett, de kései utódaik ma is 
leggyakrabban mohák, zuzmók társaságában tenyésznek. 

A zuzmók, a mohák pionír növények. Elsőnek jelennek meg a kopár 
sziklákon, törmeléken, legyőzik a kőzetek élettelen világát. Savaikkal 
megbontják az ásványok térrácsát - ahogy tudományosan mondják, 
bázisokat szabadítanak fel, humuszban gazdag termőtalajt készítenek 
az utánuk jövő fejlettebb és igényesebb növények számára. Tűrik a 
hideget, összezsugorodnak, összeszáradnak a hőségben - akár több 
hónapig is -, anélkül hogy végleg kiszáradnának. Az első esőre, tél 
végi hóolvadásra visszanyerik formájukat, újra élettől duzzadoznak. 
Hogyan vizsgáljuk őket? Egy kis víz elég felélesztésükhöz, s általában 
egy kézinagyító (6-10-szeres) elég a tanulmányozásukhoz. A40-200- 
szoros nagyítású egyszerű mikroszkópban a két üveglap közé vízbe 
helyezett mohalevél, spóratok egészen titokzatos formavilága tárul fel. 


1. Pajzsos ebzuzmó (Peltigera canina). Neve arra emlékeztet, hogy 
valamikor veszettség ellen használták a népi gyógyászatban. A telep 
nagy levelű, 10-20 cm-es, puha, az aljzatra lazán fekszik. Színe 
szürkés vagy szürkésbarna, fénytelen, alul fehér, kissé molyhos, és 
keskeny, kiemelkedő, barnás színű erezet látszik rajta. Termőteste a 
karéjok végén nő, pajzsocskához hasonló, barnásvörös, gyakran 
összehajló karimával. Mohos talajon és mohos sziklákon él. 


2. Sárgás tányérzuzmó (Parmelia caperata). A telep kerekded, szal- 
masárga vagy zöldessárga színű. Az aljzatra simul nagy, néha te- 
nyérnyi nagyságú tányérja, amely a közepén gyakran ráncos. Karéjai 
lekerekítettek, kissé fénylők. Alsó oldala feketés, a szélén fénylő, sima 
sávval. A zuzmó rendesen szemcsés-poros: szorediumos. Ezek a 
szorediumok a telepről leválva, új zuzmótelepekké fejlődnek. (Az 
ivartalan szaporodásnak egy módja.) Tűlevelű és lombos fákon, mohos 
sziklákon él. 


3. Bérci zuzmó (Parmelia saxatilis). A telep hamuszürke vagy 
kékesszürke színű, az aljzatra csak lazán fekszik, tenyérnyi nagyságú 
rozettákat alkot. Széle mélyen hasogatott, felületén hálózatosán 
erezett. Középen számos szürkésbarna színű, apró, hengeres vagy 
korallszerűen elágazó kinövés: izidium látható. Ez az ivartalan 
szaporodás másik formája, a telepről leválva új zuzmót hozhat létre. A 
sallangok alul feketék, sok gyökszösszel (rhizina) borítva. Sziklákon, 
tuskókon, lombos fák törzsén és mohos tövén vagy mohagyepeken él - 
inkább hegyvidéki zuzmófaj. 


II. tábla 


1. Duzzadt tányérzuzmó (Hypogymnia physodes). A telep levélszerű, 
kerekded, legfeljebb csak kicsit hosszúkás alakú. Színe hamuszürke. 
Alsó lapja ráncos-redős, puffadt kérgű, fekete színű, csak a szélein 
barnás, s itt erősen fénylik, csupasz, mert gyökszöszök (rhizinák) 
nincsenek rajta. Termötestet rendesen nem fejleszt. Ivartalanul 
szaporodik a sallangok végén látható, daraszerű  szemcsékkel 
(szorediumokkal), amelyek leválnak a telepről. Lombos és tűlevelű 
fákon, bokrokon, deszkán, mohos sziklákon gyakori. 


2. Virágos szakállzuzmó (Usnea florida). Telepe bokorszerű, nem 
hosszabb, mint amilyen széles. Szorediumot nem fejleszt, szürkészöld 
vagy piszkoszöld színű, legfeljebb ! mm vastag ágacskákkal. Mindig 
fejleszt termőtestet. (A zuzmóknál a gombatag fejleszti a termőtestet, ) 
A 3-I0 mm átmérőjű termőtesteket az oldalágak végén találjuk. 
Karimájuk erősen pillás, olyan, mintha apró virágok lennének. 
Tűlevelű és lombos fák ágain élő, hegyvidéki zuzmó. 


3. Sárga falizuzmó (Xanthoria parietina). A telep színe sárga, a 
kénsárgától a narancssárgáig, elég puha állományú, rendszerint 
szemölcsösen, hólyagosan egyenetlen. Sallangjai rendesen össze- 
záródnak. Sok-sok termőtestet látunk mindig telepén. A termőtest 
korongja lapos - vagy homorú, vagy domború -, karimája ép. Színe 
éppoly sárga, mint a telepé. Fák kérgén, fakerítésen, sőt az emberi kéz 
által megmunkált fán is megtelepedik. Nád- és szalmatetőn, köfalakon, 
sziklákon, löszfalon is elterjedt, gyakori zuzmó. Öreg sírkövek vésett 
feliratait is benövi olykor - szinte aranyszínű betűket ír ki a köveken. 


III. tábla 


1. Csillagzazmó (Physeia stellaris). Telepe szürke rozetta, amely 
szorosan az aljzatra simul. (A latin Stella — csillag név is erre a for- 
mára utal.) A telep középen szemcsés-ráncos, 2-5 cm átmérőjű. A 
sallangok 1-3 mm szélesek, csipkések vagy ujjasán szabdaltak, alul 
fehéresek vagy szürkések. A fonákon a gyökszöszök is hasonló 
színűek. Gyakran akadunk rá termőtestet fejlesztő példányaira is. A 
termőtest 3-5 mm széles, barnásfekete vagy feketés korong ú tányérka, 
ép vagy kissé csipkés karimával. A lombos fák kérgére telepedő, 
gyakori zuzmó. 


2. Tölgyfazuzmó, , fakosz" (Evernia prunastri). A telep levelesen 
bokros, felemelkedő vagy lelógó, kb. 10 cm hosszú, 1-8 mm széles, 
felül halvány vagy fehéreszöld, alul fehéres színű. Sallangjai laposak 
vagy majdnem cső alakúak, és számos fehéres, domború, szétszórt 
vagy összefolyó szemcsecsoport (szoredium) található rajtuk. Lombos 
fák kérgén, bokrokon, fakerítéseken, ritkábban kőzeten is előfordul. 
Az egész ország területén gyakori. Nagy mennyiségben gyűjtik 
Franciaországban és nálunk is illatszergyártáshoz (Mousse des chéres). 


3. Térképzuzmó (Rhizocarpon geographicum). Ezt a zuzmót a csu- 
pasz sziklákon kell keresni, telepe szorosan a kőzetre nő. Szögletes, 
összefüggő, zöldes árnyalatú mezőcskékből áll, melyeket tér- 
képszerűen fekete foltok vagy vonalak (és kilátszó altelep) határolnak 
el egymástól. Ezért nevezik térképzuzmónak. Termőtestei feketék, 
egymással gyakran összefolyó foltokat képeznek. Kovasavtartalmú, 
homokkő és vulkáni eredetű kőzeteken gyakori, hegyvidéki zuzmó. 

1. Tarka zuzmó (Toninia coeruleonigricans). A telep hólyagosan 
felfújt, domború, s vagy egyszerű, vagy elágazó. Színe barnásvagy 
szürkészöld, rendesen kékesen deres pikkelyek alkotják. Termőtestei 
1-5 mm átmérőjűek, laposak vagy feldomborodók, korongjuk - a 
telephez hasonlóan - kékesen deres. Mésztartalmú törmelékes, 
homokos vagy agyagos talajon található faj, amely néha 
sziklarepedésekben is előfordul. 


2. Kormos zuzmó (Lasallia pustulata). Telepe egylevelű, az aljzatra 
fekvő, kerekded, öblösen karéjos. Sötétszürkés, barna vagy zöldes- 
barna, nedvesen olajzöld színű. Felülelén számos kerekded, hólyag- 
szerű kiemelkedés van (a latin pustula — hólyagoeska, pattanás erre 
utal). A telep széléhez közel apró, sűrűn álló, feketés színű, 
korallszerűen elágazó izidiumok nőnek ki. A telepet tapadókorong 
rögzíti az aljzathoz. A termőtest rendesen hiányzik a zuzmótelepről. 
Kovasavtartalmú közeteken fordul elő, tehát savanyú termőhelyet jelző 
hegyvidéki zuzmó. 


3. Tüdőzuzmó (Lobaria pulmonaria). A telep nagy leveles, szélcsen 
elterülő, mélyen hasogatott szélű, hálózatosán gödröcskés, felül 
sárgás- vagy barnászöld, alul fehér foltos. Felületén hálószerű árkok és 
kiemelkedő bordázat látszik. A bordák daraszerűen porosak vagy 
szemölcsösek. Lombos fák tövén, mohos sziklákon élő, ma már ritka 
hegyvidéki zuzmó. Régebben a tüdőbetegeket gyógyították vele, 
magyar és latin neve (pulmo — tüdő) is erre utal. (A színes fotó 
szárított példányról készült.) 

MOHÁK 


A mohák két nagy csoportja: a májmohák (VI—VIHL. tábla) és a 
lombos mohák (IX-XII. tábla). A májmohák teleptestűek, a zuzmókra 
emlékeztetnek vagy fejlettebbek: leveles száracskájuk van, amely az 
aljzathoz tapad. A száracskás, leveles, lombos mohák felálló szárúak. 
Vannak májmohák, amelyeknek telepe karélyaival a máj alakjára 
emlékeztet, ezért régebben májbetegségek ellen használták. Innen 
származik nevük. A lombos mohának feltűnő, nyeles spóratermő 
hajtása fejlődik, spóratokkal, gyakran a tokon kis fedőcske, 
süvegecske is takarja. 


1. Vízicsipke (Riccia fluitans). 1-6 cm-es teleptestű májmoha, kes- 
keny (0,5-1 mm széles), villásan elágazó telepágakkal, amelyek 
legfeljebb végükön szélesednek ki. Lápos vizekben az egész Földön 
gyakori. Semleges vagy savanyú (mészszegény) termőhelyet kedvel. 
Tarthatjuk akváriumban. 


2. Békalencse-moha (Ricciocarpus natans). Szív alakú, apró telepű 
0,4-0,9 cm-es, sárgászöld májmoha, két-három, középen árkolt 
karéllyal. Semleges vagy savanyú lápos vizekben a víz felszínén 
lebeg, leapadás után a telep alján levő, szalag alakú pikkelyeivel a 
talajhoz tapad. Csaknem az egész Földön elterjedt. 


3. Illatos májmoha (Mannia fragrans). A teleptest 1-2 cm nagyságú. 
Villásan elágazó, keskeny szalagjai 2-3 mm szélesek. Felül sötétzöld, 
alul vörösbarna, a telepvégeken fehér pikkelyes rojtok-kal. A meleg, 
száraz, főleg dolomit- vagy mészkőhegyek füves lejtőin, a kőzeten 
képződő fekete humusztalajon gyakori, igazi délies faj. Jellemző 
, ceruzaszaga", a virginiai boróka aromás illatára emlékeztet. (A 
virginiai borókából készítik a ceruza fáját.) 

VI. tábla 


1. Csillagos májmoha (Marchantia polymorpha). Viszonylag nagy 
termetű (10 cm-ig), telepteste vaskos, széles, villásan elágazó, ka- 
rélyokra tagolódik. Felül sötétzöld, levélerekre emlékeztető barnás- 
feketés befuttatással, apró, nem feltűnően gázcserenyílásokkal. Kü- 
lönös kis , kosárkai"-ban ivartalan szaporítószervecskék, kis , rügy- 
testek" fejlődnek. Ivaros részei feltűnően szép csillag formájú (nő- 
nemű) vagy esernyő alakú (hímnemű) tartókon, külön példányon 
fejlődnek. Kutakban, források környékén, üde lápréteken, árnyas- 
nedves talajon gyakori, az egész Földön elterjedt kozmopolita faj. 


2. Kúpocskás májmoha (Conocephalum conicum). Telepteste mé- 
reteiben hasonlít a csillagos májmohához (Marchantia), de 1-2 cm 
széles szalagszerű telepágai kevésbé ágasak. Felül üde zöld, feltűnően 
mezőkre osztott, minden mező közepén egy fehér, pontszerű 
gázcserenyílással. A hím ivarszerv ülő, a női kúpos ernyöcske alakú 
tartóban, külön példányon található. A hegy- és dombvidék árnyas, 
nyirkos termőhelyein, patakok mentén, források közelében, bükkös és 
gyertyános-tölgyes erdőkben gyakori. Az Alföldön ritka. 


3. Fodorkamoha (Plagiochila asplenioides). Kúszó vagy felálló, 5-15 
cm-es hajtásai vékony száracskából s rajta két sorban elhelyezkedő, 
apró, fordított tojásdad levélkékből állnak, tömött vagy lazább párnát 
alkotnak. Az ágacskák az aranyos fodorkapáfrány (Asplenium) 
miniatűr másának látszanak. Árnyas, nyirkos sziklákon, erdei nyirkos, 
üde talajon, domb- és hegyvidéken (2500 m tszf. magasság) gyakori. 
Meszes és mészben szegény talajon, aljzaton egyaránt előfordulhat. 

VII. tábla 


1. Lapított májmoha (Radula complanata). Sárgászöld, 4-6 cm-es 
májmoha, szorosan rátapad a fák kérgére. Ágai szabálytalanok vagy 
fésüsek, laposak. Kb. 1 mm széles hajtását teljesen eltakarják a két 
sorban elhelyezkedő, egymást részben elfedő levélkék. Ha a 
fonákjáról nagyítóval vizsgáljuk, akkor láthatjuk, hogy a levél alsó 
karélya kis vízgyűjtő. Párás erdőkben gyakori, a fák sima kérgére 
telepedve, ritkábban árnyas sziklán is előfordul. 


2. Lapos májmoha (Madotheca platyphylla). Az előzőhöz hasonló 
felépítésű, de nagyobb (4-8 cm), hajtása szélesebb (kb. 2 mm), 
bronzszínű vagy feketészöld májmoha. Hajtásai az aljzathoz simulnak, 
csak a végük emelkedik fel kissé. Nagyítóval vizsgálva a levélke 
felülről látható része, a felső karély széles, ovális, míg a fonákján, az 
alsó karély kicsi, kihegyezett, begöngyölt szélű víztartó. Félárnyékos, 
árnyékos, párás helyeken, sima kérgű fák törzsén - mint a nyár, a bükk 
-,  mészkő- vagy szilikátsziklán gyakori. A síkságtól a magas 
hegyvidékig egyaránt elterjedt. 


3. Kerekesféreg-lakta májmoha (Frullania dilatata). Szárazon barna, 
nedvesen zöldes, a fakéreghez tapadó, 2-3 cm-es májmoha. Ágai 
vékonyak, szabálytalanul ágasak. Levélkéi két sorban helyezkednek 
el, és tetőcserépszerüen illeszkednek össze. Felépítése hasonlít az 
előzőhöz, de finomabb szervecskéi miatt csak erős nagyítással, 
mikroszkóppal tanulmányozható. Előtűnik a levélke kerekded felső 
karélya, s a jóval kisebb alsó karély, a kancsóka, amely tökéletes 
víztároló szervecske és egészen apró kerekes férgek tanyája. Friss, 
párás levegőjű erdőkben, fák kérgén, ritkán mészmentes sziklán fordul 
elő. Semleges, savanyú termőhelyet jelző eurázsiai faj. 

VIII. tábla 


1. Karcsú tőzegmoha (Sphagnum recurvum -— flexuosum). A növény 
felső, kb. 6-20 cm-es vége egészen halványzöld, vékonyka, 1-3 cm-es 
oldalágakkal. Ezek a csúcson tömött fejecskévé szorulnak össze. Alsó 
része elhal, barnás színű, laza tőzeggé áll össze. Az oldalágak levélkéi 
hosszúkásak, fokozatosan keskenyednek. Színe egészen halovány, a 
sok klorofilltalan, vízszívó-víztartó sejt miatt. Már egy maroknyi 
mohából is bőven lehet vizet facsarni. Az északi féltekén, a hűvös, 
csapadékos területeken terjedt el, főleg a tundrákon és a tajgán, a 
fenyőövi dagadó lápokon. Magyarországon néhány tőzeges lápon 
fordul elő (Kelemér, Sírok, Csaroda, Nyugat-Dunántúl stb.) jégkori 
maradványként. A Kárpátokban, például a Hargitában gyakoribb. 
Savanyú, vízgazdag tőzeget jelez. 


2. Berzedt tőzegmoha (Sphagnum sguarrosum). Az előzőnél kissé 
erőteljesebb növény, zöld, sárgászöld színű. Minden áglevel tojásdad, 
hirtelen hegyesedő, kihajtó csúccsal. Az előzőhöz hasonló elterjedésű, 
hazánkban fűzlápokban, zsombékosban mint jégkori 
maradványnövény fordul elő. (A színes fotó szárított példányról 
készült.) 


3. Csónakos tőzegmoha (Sphagnum palustre). Termete és színe a 
berzedt tőzegmoháéhoz hasonlít. Ágieveikéi tojásdad, csóna-kocska 
alakúak, az ágakon egymásra simulnak, végük sem áll el. Általában 
nagy, laza, kiemelkedő párnákat alkot. A Föld hűvösebb területein 
honos. Magyarország és a környező országok tőzeges lápjain a 
leggyakoribb tőzegmoha. Savanyú, bázisokban szegény, nedves 
tőzeget jelez. Hazánkban a tőzegmohák védendő növények ! Tőzegük 
orchideák,  broméliák, azaleák tenyésztésére a legalkalmasabb 
termőtalaj. 

IX. tábla 


1. Hasadtfogú moha (Fissidens cnstatus). 1-2 cm magas, miniatűr 
páfrányra emlékeztető smaragdzöld moha. Levélkéi a karcsú száron két 
sorban állnak, a levélkék alsó fele háromszárnyú. Ez erős nagyítással 
látható. A spóratartó tok nyílását fogazat veszi körül, mint általában a 
lombos mohákét, nevét a két ágra hasadt fogacs-kákról kapta. (Fissus — 
hasadt, dens — fog latinul.) A heverő vagy kissé felálló növénykék 
néhány cm-es gyepecskét alkotnak üde, agyagos talajon, árnyas 
sziklákon, sziklai erdőkben. Az északi féltekén elterjedt hegyvidéki faj. 


2. Parázsmoha, vörös moha (Ceratodon purpureus). Gyepe 2-3 cm 
magas, kisebb-nagyobb világoszöld, vöröses- vagy barnászöld pár- 
nákat alkot. A száracska egyszerű, vagy villásan elágazik, a levelek 
lándzsásak, élesen kihegyezettek, begöngyölt szélekkel (nézd na- 
gyítóval!). A sűrűn álló, 1-3 cm-es spóratermő hajtások nyele tűzpiros 
vagy sárgás, ezért a növény már messziről feltűnik. A spóratartó 
éretten féloldalra hajlik, alja golyvás (nézd nagyítóval! 
hosszbarázdás. Az egész világon elterjedt moha, mészben szegény, 
sovány termőhelyeken, száraz gyepekben él, de még tűzrakó helyeken, 
falakon és háztetőkön is megtalálhatjuk. 


3. Seprücskemoha (Dicranelia heteromalla). Gyepe tömött, 1-3 cm 
vastag. A növényke szára felálló, árszerű csúcsba kifutó, 2,5-3,5 mm 
hosszú, keskeny levelekkel. Az alsó levelek minden irányban elállnak 
a szártól, a felsők egy irányba hajlanak, mint egy elkoptatott seprű 
szálai (innét ered a neve). Gyakran terem spórákat, a spóratermő nyele 
szalmasárga, vörösessárga, tokja rendszerint erősen hajlott. Az északi 
féltekén a síkságoktól a magas hegyvidékekig mindenütt előfordul. 
Hazánkban főleg a hegy- és dombvidéken él, ahol mészszegény 
alapkőzeteken (például homokkő) képződött sovány talajok tölgyes, 
bükkös erdőiben, a fák tövénél, kimosódott gyökereken és köveken 
gyakori. Erősen savanyú talajt jelez! 


22 


X. tábla 


1. Seprűmoha (Dicranum scopanum). Az előzőnél jóval nagyobb 
termetű. A gyakran szőnyegszerű párnák vastagsága elérheti az 5-10 
(15) cm-t is. A szár felálló, egyszerű vagy villásan elágazó. A levelek 
5-8 mm hosszúak, árszerű csúcsba futnak ki, fényes zöldek, fűrészes 
élűek (nézd erős nagyítóval!). A szár végén a levelek használt seprűhöz 
hasonlóan hajlanak egy oldalra. A levelek között a szár alsó felében 
barna filcszerű szövedék található. A spóratermő nyele 2-4 cm hosszú, 
vörös színű, tokja barna és sima, hosszú csőrű fedő is lehet rajta. Az 
északi féltekén, mészkerülő tölgyes, bükkös és fenyves erdők, alhavasi 
törpecserjések talaján elterjedt faj, de mészszegény, árnyas sziklákon 
és fatörzsön is előfordul. 


2. Fehérlő vánkosmoha (Leucobryum glaucum). Messziről feltűnnek 
nagy (több dm--t is elérő), fehéreszöld, csaknem félgömb alakú párnái. 
A fehéreszöld színt a levegővel teli sejtek okozzák. Csapadékos időben 
a sejtek vízzel telítődnek, ilyenkor a párna üde világoszöld színű lesz. 
Egy-egy száracska 5-15 cm hosszú, villásan vagy bokrosán elágazó, a 
levelek sűrün borítják. A hűvös, csapadékos területek, savanyú 
nyershumuszos talajt jelző növénye. Magyarországon főleg az Északi- 
középhegységben, a Mecsekben és a Dunántúl nyugati részein fordul 
elő a mészkerülő bükkösökben, tölgyesekben, erdei fegyvesekben. 
Égerfák és nyírfák tövén is tenyészik. 


3. Nagysüvegű moha (Encalypta slreptocarpa). A meglehetősen nagy 
termetű (2-5 cm magas) leveles száracskák lazább szürkésbarnászöld 
gyepet alkotnak. A száracska alján, a levelek hónaljában elágazó, 
barnásvörös fonálzat fejlődik (ivartalan szaporító-képletek). A levelek 
3-6 mm hosszú nyelv alakúak, tompa hegyűek, barnapiros érrel; 
nedves állapotban kiterülnek, szárazon összecsavarodnak. Spóratartót 
nálunk csak ritkán hoz, tokját süveg borítja. Fénykedvelő, talaj- és 
sziklalakó faj, amely inkább a bázikus, mészben gazdag termőhelyet 
kedveli. 

XI. tábla 


1. Göndör moha (Tortella tortuosa). Sárgászöld vagy barnászöld 
gyepje száraz állapotban jellegzetesen göndör, bodros. A leveles hajtás 
2-6 cm hosszú, nedvesen a levelek ívben kihajlanak, szárazon 
bodrosan összecsavarodnak, 4-8 mm hosszúak, árhegyűek. A 
spóratartó tokja 1-3 cm hosszú nyélen ül, kissé hajlott, süvegje hosszú, 
hegyes. Félárnyékos, meszes termőhelyet jelző talaj- és sziklalakó 
növény. A szárazságot nagyon jól tűri. A hegyvidék ritkásabb, nyíltabb 
erdőinek szikláin, mészkövön, dolomittörmeléken gyakori. A Duna- 
Tisza közi meszes homokon is előfordul nyáras-borókás ligetekben. 


2. Háztetőmoha (Tortula ruralis). Száraz, meleg, sovány talajú 
termőhelyeken a legelterjedtebb mohák egyike. Nedvesen üde vilá- 
goszöld, szárazon barnás-feketészöld színű. Felálló szára 3-7 cm 
magas, nyelv alakú, 5 mm hosszú levelekkel. Jellemző a levél csúcsán 
a víztiszta, árszerűen kifutó ér (erős nagyító!). A levelek nedvesen 
erősen hátrahajlók, szárazon osszecsavarodottak. Csaknem az egész 
világon elterjedt szárazságtűrő, mészkedvelő pionír faj. Fénykedvelő, 
talaj- és sziklalakó, de ritkán fakérgen is előfordul. Hazánkban a 
száraz  homokpusztákon tömeges, ahol része van a homok 
megkötésében, a humuszképzésben. Falusi háztetőkön is megtelepszik. 


3. Öszmoha (Grimmia pulvinata). Napfényes sziklákon gyakoriak 
két- és ötforintos nagyságú, majdnem púpos hátú, , ősz hajú" 1-2 cm 
vastag, feketésszürke párnácskái. Az ér hosszú, víztiszta szőr 
formájában fut ki a csúcson (nézd nagyítóval!. A spóratartó tok 
fiatalon hattyúnyakszerűen visszagörbülő barnás nyélen ül oldalvást, 
vagy lecsüng. Csaknem az egész világon elterjedt fénykedvelő faj, 
amely semleges vagy gyengén bázikus (meszes) termőhelyet jelez. A 
mállás, a talajképződés egyik megindítója. 

XII. tábla 


1. Hamuszín moha (Rhacomitrium canescens). Kisebb-nagyobb, 
szőnyegszerű, laza gyepet alkot, amelynek hamuszürke színét a levelek 
csúcsán kifutó, víztiszta hegyben végződő erek okozzák. A heverő 
vagy felálló szár 2-8 cm hosszú, rövid oldalágakkal. Az északi féltekén 
elterjedt fénykedvelő, talaj- és sziklalakó növény. Hazánkban sovány, 
mésztelen, savanyú aljazatot jelez, különösen vulkáni kőzeteken és 
homokkő finom málladékán, mésztelen homokon gyakori. 


2. Higrométer-moha (Funaria hygrometrica). Tömegesen fejlődő, 
sárgáspiros nyelű, spóratermő hajtásairól ismerhető fel, amelyen 
féloldalra hajló, meggörbült, körte alakú és barázdált tokot visel. 
Feltűnő jele még (nagyító! a hajlott nyél csavarodottsága, amely 
páratelt levegőben  kicsavarodik, száraz időben  becsavarodik. 
Cseppentsünk rá vizet! E higroszkópos mozgása miatt tartják idő- 
járásjelző mohának. Gyepe 1-2 cm vastag. Rövid hegyű és ép szélű, 
fényes zöld levelei rügyszerüen hajlanak össze. Az egész világon 
elterjedt faj. Üde, nitrogénben gazdag talajon, legelőkön, utak mentén, 
lakott területeken, szénégetők, erdei tűzrakások helyén gyakori. Még a 
budai tízemeletes házak tetőteraszán is megjelenik. 


3. Ezüst körtemoha (Bryum argenteum). Könnyen felismerhető 
ezüstzöld, tömött, fél-másfél cm vastag párnáiról, lecsüngő, körte 
alakú tokjáról és levelének viszonylag laza sejthálózatáról (nézd erős 
nagyítással!. A fajgazdag körtemoha (Bryum) nemzetség egyik 
leggyakoribb tagja. Hengeres hajtásain a levelek szorosan, szinte 
tetőcserépszerűen helyezkednek el (nézd nagyítóval!). Csaknem az 
egész világon elterjedt, napfényes vagy félárnyékos, száraz vagy kissé 
frissebb termőhelyeket kedvelő, a legkülönbözőbb talajon vagy 
közeten, de tetőkön is előforduló, pionír, kissé gyomjellegű moha. 

XIII. tábla 


1. Levélrózsa-moha (Rhodobryum roseum). Azonnal felismerhető, 
jellegzetes moha. A 8-12 mm hosszú, tojásdad alakú, kihegyezett 
levelek a szár csúcsán levélrózsát alkotnak. Gyepje laza, 3-8 cm 
magas. A spóratermő hajtás a levélrózsa közepéből 1-3-asával fejlődik. 
Árnyas, félárnyékos, enyhén savanyú, humuszban gazdag, köves 
termőhelyeken, más mohák párnájában fordul elő. Igazi otthona a 
sziklás erdő (főleg bükkös és gyertyános) vagy az északi lejtők szikla- 
és szörfűügyep társulásai. 


2. Hegyes levelű ligetmoha (Mnium cuspidatum). Kisebb-nagyobb 
néhány dm--es laza párnái lomberdőben üde, humuszos talajon, árnyas 
sziklákon fordulnak elő. Szembetűnők a kúszó, meddő (steril) 3-6 cm 
hosszú hajtások laposan, két sorban álló levelekkel. A kihegyezett, 4-6 
mm hosszú leveleket az ér kivételével egyetlen sejtréteg alkotja. (A 
mohák egysejt rétegű levele nagyon alkalmas a sejtek felépítésének 
tanulmányozására.) (Nézd nagyítóval!) A felálló (fertilis) szárak 2-4 
cm magasak, rajtuk fejlődik az 1-3 cm hosszú sárgásvörös nyél, amely 
a lecsüngő, tojásdad, sárgásbarna tokot hordozza. Az egész északi 
féltekén elterjedt, üde, friss talajú lomberdőkben. Más fajokkal együtt 
üveglappal letakart edényben (pl. üvegkád) sokáig eltarthatjuk, kevés 
esővízzel permetezve. 


3. Fodros levelű ligetmoha (Mnium undulatum). Nagy termetű, kis 
páfrányra emlékeztető moha. Világoszöld laza párnái (néhány dm?) 5- 
15 cm vastagok, a steril szárak szárnyszerűek, ívesen hajlottak, 
egyszerűek. A fertilis szárak a csúcson fácskaszerűen ágaznak el, és 2- 
10 sárgásvörös nyelű spóratartót fejlesztenek. A levelek nyelv 
alakúak, keresztben redősek, erük jól látható. Félnedves, nedves, párás 
levegőjű, árnyas termőhelyeket kedvel, talajlakó. Üde völgy-alji 
bükkösökben, vegyes erdőkben gyakori. Az Alföldön főleg láp- és 
ligeterdőkben él. 

XIV. tábla 


1. Gömbtoku moha (Bartramia pomiformis). Nagyon jellegzetes a 3- 
8 cm hosszú, berzedten álló, szálas-lándzsás, kékes-sárgászöld 
levelekkel borított szára. A levélkék széle fűrészes, és árszerű hegyben 
végződik (nézd erős nagyítással!). A puha, laza, kis (1 dm?) párnák 
mészkerülő erdők savanyú talaján, például bükkösök, árnyas 
szilikátsziklák padkáin találhatók, a hegy- és a dombvidéken. Magyar 
nevét csaknem gömb alakú, kalaptűre emlékeztető vagy inkább kis 
alma formájú (pomiformis) spóratokjáról kapta, amely egyenes, 1-2 cm 
hosszú nyélen emelkedik ki a párnából. A szár alsó részét rozsdabarna 
gyökérszőrök borítják. 


2. Érmoha (Philonotis calcarea). Hegyi patakok csurgásos kövein, 
forráslápok vizében él ez a nagy termetű moha. Párnájának vastagsága 
10-20 cm is lehet. Fényes vagy halványzöld, ritkábban barnás- 
sárgászöld. Alul sűrűn gyökérszőrnemezes, mint az előző moha. A 
levelek a száron seprűszerűen, nagyjából egy oldalra hajlanak. A 
spóratermő hajtás oldalt ered, hosszú (5-8 cm) nyelű, gömbös-tojásdad, 
barázdált tokkal. Eurázsiái, észak-amerikai elterjedésű faj. Mész- és 
fénykedvelő növény, a szénsavas vizekben részt vesz a mésztufapadok 
képzésében. (Lásd még a vastagerű mohát a XVII. táblán.) 


3. Szőrös süvegű moha (Orthotrichum anomalum). Sziklákon élő 
sötétzöld, feketészöld párnája 1-2 cm magas, miniatűr bokrocs-kára 
emlékeztet. Levelei hosszúkás lándzsásak, kihegyezettek, szélük a 
csúcsig begöngyölt, majdnem a csúcsig eresek (erős nagyítás). 
Gyakran találjuk spóratermő hajtásokkal, melyek alig nyúlnak ki a 
bokrocskából. A nyél kb. 2 mm, a tokot gyéren szőrös, harang alakú 
süveg takarja (innen ered a neve). Az északi féltekén elterjedt 
fénykedvelő, — szárazságtűrő, — sziklalakó növény. Hazánkban 
mészkövön, dolomiton és andeziten, sziklagyepekben, sziklafüves 
lejtők kövein gyakori. 

XV, tábla 


1. Mókusfark-moha (Leucodon sciuroides). Magányos tölgyfák 
törzsén tűnik szemünkbe sötétzöld, barnászöld foltjaival. (0,5-1 dm). 
Közelebbről fonálszerű, szárazon ívesen meghajló hajtásait látjuk, 
olyan, mint a mókus farka, amelyet sűrűn, tömötten borítanak a levelek 
(nézd nagyítóval!). A széles lándzsás levelek kihegyezettek, hosszában 
redősek, erük nincs. Kedveli a félárnyékot, de szárazságtűrő faj, amely 
kérgen és sziklán él. Tölgyesekben, Sziklás (mész) erdőkben, 
semleges, gyengén bázikus aljzatot jelez. 


2. Függönymoha (Neckera complanata). Nevét barnászöld, rétegesen 
lecsüngő, laza gyepjéről kapta, amely főleg árnyas sziklák függőleges 
falán alkot függönyszerű bevonatot. Hajtása lapos (10-15 cm hosszú), 
kétfelé álló rövid oldalágakkal. Az ágcsúcs gyakran ostorszerűen 
elvékonyodik! Levelei megnyúlt tojásdadok, hegyesek, simák, 
éretlenek (nézd nagyítóval!). Eurázsia és Észak-Amerika szurdok- és 
karszterdőiben élő, az atlanti-mediterrán klímahatást jelző faj. 
Szívesebben telepszik meg a meszes alapkőzeten. 


3. Forrásmoha (Fontinalis antipyretica). Patakok, folyók vizében élő, 
nagy termetű moha. Sötét- vagy feketezöld, 10-30 cm hosszú bojtos 
csomói kövekhez, gyökerekhez tapadnak, leveles szárai a vízben 
lebegnek. Az egyes szárak ágasak, a levelek három sorban állnak, 
széles landzsásak, csónak alakúak, 5-8 mm hosszúak. Jól vészeli át a 
víz eltűnését, a kiszáradt medrekben gyakran látjuk üde, sötétzöld 
csomóit, ilyenkor érleli spóratokjait. Főleg hegyi patakokban 
találhatjuk, de a Dunából és láperdőkből is ismert. A síkságtól mintegy 
2500 m tszf. magasságig terjedt el. 

XVI. tábla 


1. Fácskamoha (Climacium dendroides). Szára az avarban kúszik, 
belőle hajtanak ki az 5-10 cm magas, fácskaszerű hajtások. (Latin és 
magyar neve is erre utal.) Annál is inkább miniatűr fácskára 
emlékeztet, mert a hajtás középmagasságig ágatlan és barnás. A szárat 
és az ágakat tojásdad lándzsás, 3-5 mm hosszú levelek veszik körül 
(nézd  nagyítóval!. Az északi féltekén elterjedt, fényes 
félárnyékkedvelő, talajlakó növény, mészben szegény, savanyú 
talajokat jelez. Üde és nedves lápos helyeken, így lápréteken, láp- 
erdőkben a síkságtól a magas hegyvidékig (2500 m tszf.) gyakori. 


2. Farkaslábmoha (Anomodon. viticulosus). Fák törzsét földközeli 
részén, kibukkanó gyökérfőt vagy árnyas sziklákat von be 5—10 cm 
vastagságú, nagy, sárgás-barnászöld párnákkal. Ép szélű, 2-3 mm 
hosszú levelei szárazon nagyjából egy irányba hajlanak. Az egész 
északi féltekén elterjedt faj, az árnyékos, üde termőhelyet kedveli, a 
síkságoktól kezdve mintegy 2000 m tszf.-i magasságig hatol fel. 


3. Vastagerű moha (Cratoneurum filicinum). Üde, sárgászöld, 4-10 
cm vastag párnáit legtöbbször források, csobogó hegyi patakok 
környékén találjuk. Hajtásai nagyon szabályosan rendezettek, kissé 
merevek, miniatűr páfrányra emlékeztetnek. A hajtás vége és a levelek 
csúcsa kissé sarlósán meggörbült (nagyító!). Fény- és vízkedvelő, 
talaj- vagy sziklalakó moha, amely bázisokban gazdag, meszes 
termőhelyet jelez. A mohapárnán átszűrődő víz veszít a benne elnyelt 
széndioxidból - az ugyanis felhasználódik a moha fotoszintézis- 
folyamatában. A szénsavtartalom csökkenésével a mészoldó képesség 
is csökken, ezért a vízből kalciumkarbonát-szemcsék válnak ki, 
melyek a szár alját lassan bekérge-zik. E réteg lassan növekedik, s 
évezredek, évmilliók alatt geoló-giailag is jelentős vastagságú likacsos 
mészkőtömeggé, mésztufává válik. Mészkőhegyvidékeken (például a 
Bükkben, a Mecsekben) a jelenség ma is megfigyelhető. 

XVII. tábla 


1. Tujamoha (Abietinella abietina). Laza, kiterjedt (több dm?), sár- 
gászöld, barnászöld gyepeket alkot nyíltabb, szárazabb helyeken. A 
hajtások heverők (legfeljebb csúcsuk felemelkedő), 5-12 cm hosszúak, 
egy síkban, majdnem szabályosan fenyöcskére emlékeztetve, ágasak. 
(Innen ered a neve is: Abies — jegenyefenyő.) A levelek - nézd erős 
nagyítással! - tojásdad lándzsásak, kihegyezettek. Az északi félteke 
szárazabb, szélsőséges hőmérsékletű (kontinentális) területein él. 
Fénykedvelő, szárazságtűrő, bázisgazdag talajt jelző, talajlakó moha. 
Különösen jellemző a délkelet-európai sztyepp- és erdősztyeppövben. 


2. Díszes tujamoha (Thuidium dclicatulum). Üde erdőszéli gyepek- 
ben, erdőtisztásokon élő, rendkívül szép megjelenésű moha. Párnái 
világoszöld-sárgászöld színűek. A szár heverő, szép szabályossággal 
ágazik el többszörösen, s mivel minden ága egy síkban van, így a 
hajtás miniatűr páfrányra emlékeztet. A szár főtengelylevelei (nézd 
erős nagyítással!) 0,6-0,8 mm hosszúak, széles tojásdadok, rövid 
heggyel. A csúcs több sejt szélességű. Csaknem az egész világon 
elterjedt, fény- és félárnyékkedvelő, talaj- vagy sziklalakó faj, üde 
talajt jelez. 


3. Sarlós mocsári moha (Drepanocladus aduncus). Tocsogós ártéri 
rétek, vizes laposok, tószélek, árkok mocsári növénytársulásaiban él 
tömegesen, gyakran külön mohaszintet alkot. Szennyeszöld vagy 
aranyoszöld, heverő vagy felemelkedő, 10-20 cm hosszú szárú moha. 
A hajtások és az ágak vége sarlósán visszahajlik, mert a lándzsás, 
hosszan kihegyezett leveleknek hajlott a csúcsuk. Csaknem az egész 
világon elterjedt fénykedvelő faj, bázisgazdag vagy semleges, 
vizenyős talajon. 

XVIII. tábla 


1. Karcsútokú moha (Amblystegium riparium). Leginkább árterek, 
tópartok nedves mocsári társulásaiban, fűz- és égerláperdőkben, tölgy- 
szil ligeterdőkben találjuk e talajon heverő, sárgásaranyos zöld mohát. 
Gyepe laza, erőteljes, 5-30 cm hosszú. Fő jellemzője, hogy lándzsás, 
hosszan kihegyezett (2-4 mm hosszú) levelei nagyjából két sorban 
állnak. Gyakran kerül elő spóratermő hajtással, tokja karcsú és erősen 
hajlott, szárazon nyílása alatt összeszűkült. A Föld nagy részén 
elterjedt. Enyhén savanyú vagy semleges talajú termőhelyet jelez. 


2. Hegyes moha (Calliergonella cuspidata). A gyep laza, sárgászöld, 
csillogó, 5-15 cm vastag, heverő vagy felfelé álló, rendezetlenül 
elhelyezkedő hajtásokból áll. Feltűnő jellegzetessége a szár fényes, 
tűhegyes csúcsa. A levelek (erős nagyítás!) széles tojásdadok, tompák, 
2-3 mm hosszúak. A Föld csaknem minden részén elterjedt, 
fénykedvelő, talajlakó ártéri, mocsárréti moha, amely semleges vagy 
gyengén bázikus talajokat jelez. Leggyakrabban  sás-réteken, 
forráslápok és láperdők növényzetében található. (Az előző két fajjal 
együtt akváriumok, paludáriumok szép díszítője.) 


3. Pintycsőrű moha (Brachythecium rutabulum). Talajon, köveken, 
fák tövén tömött, csillogó, sárgászöld vaskos párnákat alkot. Erőteljes 
leveles szára (kb. 3 mm vastag) heverő. Levelei tojásdad alapból 
kihegycsedők, 2,5-3 mm hosszúak, a szárat szabályosan körös-körül 
ölelik. Ősszel, télen hozza spóratokját 2-3 cm hosszú, érdes, 
vörösbarna nyélen. Tokja vaskos, hajlott, rövid kúpos (pintycsőrszerű) 
fedővel. (Nézd erős nagyítással!) Főleg Eurázsia, Észak-Amerika 
területén elterjedt, árnyas, üde-nedves termőhelyet kedvelő moha. 
Árnyas tölgyesekben, ártéri láp- és ligeterdőkben, de mocsaras réteken 
is megtalálható. 

XIX. tábla 


1. Selymes moha (Homalothecium senceum). Félárnyekos és napos 
sziklákon, száraz termőhelyeken alkot sárgászöld, selyemfényű, 1-2 
cm vastag bevonatokat. Hajtásai heverők, 1-3 cm hosszúak, sok, 
tömötten álló, szárazon sarlószerűen meggörbült oldalággal. Erről a faj 
azonnal felismerhető! A levelek (erős nagyítás) megnyúlt háromszög 
alakúak, kb. 2 mm hosszúak. Az északi féltekén elterjedt, atlanti- 
mediterrán jellegű, fény- és mészkedvelő, szárazságtűrő faj, amely 
mészkő-, dolomit-, andezit- és bazaltsziklákon tömeges. 


2. Ciprusmoha (Hypnum cupressiforme). Nagy kiterjedésű 1-3 cm 
vastag gyepeket alkot; tömöttségéről, simaságáról, sárgás vagy telt 
zöld színéről, selymes fényéről, hajfonalra emlékeztető hajtásáról lehet 
felismerni. A párna szélén jól előtünnek a páfrányszerű-en ágas, 3-10 
cm-es hajtások. Szorosan borul rá a talajra, bevonja a fák tövét, 
tuskókat, sziklákat. A felismerést megkönnyítő bélyeg (nagyító!) a 
levélcsúcs enyhe sarlószerű görbülete és az 1-2 mm hosszú levélke 
pompás csillogása! Télen, tavasszal gyakori a spóratermő hajtás. Az 
egész Földön elterjedt. Fény- és félárnyék kedvelő, a szárazságot jól 
tűrő, az üde termőhelyen nagyszerűen fejlődő moha, amely a 
síkságoktól mintegy 3500 m tszf. magasságig fordul elő. 


3. Pirosszárú moha (Pleurozium schreberi). Erdők talaján, erdei 
tisztásokon, erdőszéleken találjuk gyakran nagy kiterjedésű, 6-10, 
ritkán 20 cm vastag, laza, csillogó párnáit. Jellemző tulajdonsága: 
pirosbarna szára. Áteső fényben a szárleveleken is áttünik élénk színe. 
A csúcsi levelek széle szárazon begöngyölt, ezért az ágvégek gyakran 
hegyesek. Az északi félteke mérsékelt övén, savanyú talajú erdőkben 
helyenként tömegesen fordul elő. Az erdők zónájából felhatol az 
alhavasi cserjések, törpecserjések Övéig. 

1. Emeletes moha (Hylocomium splendens). Árnyas, üde talajon laza, 
6-20 cm vastag, sárgászöld-olajzöld párnákat alkot. Jellemző a párna 
több rétegű, , több emeletes" felépítése. Egy-egy, a kúszó-szárból 
többszörösen elágazó hajtásrendszeren a 20 cm hosszúságot is elérheti. 
Az 1-3 mm hosszú s/árlevelek tojásdad lándzsásak, csúcsuk keresztben 
redős. Az áglevelek széles tojásdadok, rövid hegyűek (nézd erős 
nagyítással). Főleg Eurázsia és Észak-Amerika erdőségeiben élő, üde 
talajt, savanyú humuszt jelző faj. Mész-kerülő bükkösök, erdei 
fenyvesek és lucos erdők tömegesen fellépő mohája, amely a havasi 
törpecserjésekig felhúzódik. 


2. Nagyborzas moha (Rhytidiadelphus trigueter). Erdőtisztások, 
erdei gyepek nagy termetű, 15-20 cm vastag, de nem teljesen tömött 
párnákat alkotó mohája. Színe sárgászöld, világoszöld. Hajtásai 
merevek, feltűnően vastagok (kb. 5 mm), rövid oldalágakkal, sűrün 
álló, berzedt (elálló vagy hátratört) levelekkel. Az északi féltekén 
terjedt el, az árnyékos, üde és mérsékelten savanyú talajú termőhelyet 
kedveli, talaj- és sziklalakó. Mészkerülő tölgyesek, bükkösök, erdei 
fenyvesek, nyírligetek, fiatal lucosok jellemző faja, amely az alhavasi 
övbe is felhatol. 


3. Katalin-moha (Atrichum undulatum). Magyar neve a korábbi 
tudományos névből Catharinaea-ből ered. Sötétzöld párnáit vagy 
kisebb csoportjait szinte minden erdőben, erdei út mentén megtaláljuk. 
A szárak nem ágasak, 2-8 cm hosszúak. Az 5-8 mm hosszú levelek 
nedvesen elállnak - erősen keresztredősek (nézd nagyítóval!), szárazon 
összchajlanak és bodrosak. A spóratartó nyele 2-5 cm hosszú, a tok 
oldalra hajló, élénk vörösbarna színű. Az északi félteke lomberdő 
övének gyakori faja, árnyékos, üde termőhelyet, semleges vagy 
enyhén savanyú talajt jelez. A gyertyános-tölgyeseknek tipikus faja. 

XXI. tábla 


1. Erdei szőrmoha (Polytrichum formosum). Árnyas erdőkben 
gyakran találkozunk sötétzöld, szinte feketészöld párnáival. Felülről 
nézve csillagokra emlékeztet a tűlevélszerű levelek elhelyezkedése. 
Nyurga hajtásai 5-15 cm hosszúak. Feltűnő spóratermő hajtása van, 
amely 4-8 cm hosszú, sárgásvörös nyelű, sárgásbarna négyélű tokkal. 
A tokot kezdetben teljesen beborítja a szőrös, sárgás süveg - különösen 
szép látvány! A levél (nagyítóval vizsgálva!) hosszú lándzsás, 8-12 
mm hosszú, erősen fűrészes szélű, a szárat hüvelyszeruen burkolja. 
Főleg Eurázsia és Észak-Amerika mérsékelt klímájú erdeiben él, a 
nyirkos és árnyas termőhelyet kedveli. Talaj- vagy sziklalakó, kissé 
savanyú talajt jelző faj. 


2. Boróka szörmoha (Polytrichum juniperinum). Nyíltabb, ritkásabb 
erdőkben, különösen nyírfák, borókák alatt találjuk 2-10 cm vastag 
gyepjét, amely az előző fajéhoz hasonlít, de hamvas-kékeszöld 
levelekkel. A levelek széle begöngyölődött, csúcsa barna szálkában 
végződik. A spóratermő hajtás éppúgy csúcson áll, mint az előbbi 
mohánál, hasonlít is rá, de valamivel kisebb, és a spóratok nem 
négyélü. Az egész Földön elterjedt. Száraz vagy kissé nedves, 
napfényes erdei termőhelyeken élő, savanyú aljzatot jelző növény. 
(Homoktalaj, homokkő, vulkáni tufa.) A síkságtól a magas hegy- 
ségekig megtalálható. 


3. Pillás szőrmoha (Polytrichum piliferum). Az előzőhöz hasonló 
helyeken található, kisebb termetű (a párna 1-4 cm vastag), bar- 
nászöld, szárazon szürkés-deres moha. A levelek a merev szárak 
végén csomót alkotnak. Nedvesen berzcdten állnak, szárazon a szárra 
simulnak. A levélke sárgás hüvelyű, 4—6 mm hosszú, víztiszta vagy 
fehéres, fűrészfogas szálkában végződik (nézd nagyítóval). Ettől deres 
a száraz gyep színe, és ezért kapta a pillás jelzőt. Moháinkat 
szobalevegőn kiszárítva, enyhe  préseléssel,  papírtasakokban 
tárolhatjuk. 

XXII. tábla 


HARASZTOK 


A korpafüvek (XXIII.), a zsurlók (XXIV.) és a páfrányok (XXV- 
XXIX. tábla) tartoznak ide, régen edényes virágtalanoknak hívták 
őket. Fejlettebbek a zuzmóknál, a moháknál. Szervezetükben már 
kialakult a valódi szár - igazi szállítószöveteivel (edényekkel). 
Virágjuk még nincs, spórákkal szaporodnak ők is. Őseik a földtörténeti 
ókorban (devon), kb. 300 millió évvel ezelőtt jelentek meg. Mai 
képviselői főleg nedves, üde termőhelyeken, különösen a meleg 
égövben élnek. 


1. Kapcsos korpafű (Lycopodium clavatum). Ritkás erdők, külö- 
nösen nyírligetek gyepjében több méter hosszan kúsznak a hengeres, 
sűrűn leveles, villásan elágazó hajtásai. Árszerű levelei víztiszta 
szőrszálban végződnek, ezért a hajtások tömöttebb csúcsa ezüstösnek 
látszik. Az északi félteke hűvös mérsékelt területein, mészkerülő 
lomb- és tűlevelű erdőkben, az atlanti tájak jellegzetes fenyérén, 
savanyú és üde talajokon él. Régen kénsárga spóráinak porát - 
amelyeket ősszel bőségesen terem - sebek szárítására, hintőpornak 
használták. Védendő! 


2. Részeg korpafű (Huperzia selago). Villásan elágazó, merev haj- 
tásai kis bokrot alkotnak, 5-20 cm magasak. Északi jellegű faj. 
Savanyú talajt jelez! Közép-Európában a magas hegyekben élő faj, 
amely kivételesen a középhegységi bükkösökbe is leereszkedik 
(például Zempléni-hegység, Nyugat-Bakony, Mátra). Védendő! 


3. Lapos korpafű (Diphasium complanatum). Különös megjelenésű, 
bokorszerű, villásan elágazó, pikkelyleveles lapos hajtásokkal. A 
spóratermő füzérek a szár csúcsán, sárgás nyélen ülnek. Elterjedése az 
előzőhöz hasonló hazánkban (Zempléni-hegység, Nyugat-Dunántúl 
stb.). Védendő ritkaság! 

XXIII. tábla 


1. Mezei zsurló (Eguisetum arvense) (10-20 cm). Üde, nyirkos 
szántókon, töltéseken, árkok oldalán gyakran tömegesen terem. A föld 
alatt mélyen (1-1,5 m) kúszó rhizómája (föld alatti szára) van. Ebből 
hajt ki tavasszal a fehéresbarna spóratermő, nyáron meg a zöld meddő 
szár. A spóratermő szár ízekre tagolt, minden csomót körülölelnek a 
laza hüvellyé összenőtt barna pikkelylevelek. A spóratartók tömött 
füzért alkotnak. A zöld nyári hajtás valamivel vékonyabb, szára 
barázdált, a csomókról örvösen álló oldalágak erednek. Csaknem az 
egész Földön, különösen a kultúrtermeteken elterjedt, nehezen irtható, 
káros gyom. Teája - a növény nagy szaponintartalma következtében - 
vizelethajtó. Gazdag kovasavtartalma miatt érdes, ezért régen 
ónedenyek súrolására használták (neve is innen ered). Ha izzítjuk, 
előtűnik kovaváza, amely nem ég el. 


2. Óriás zsurló (Eguisetum telmateia). Magas, erőteljes állományait 
patakok mentén, források környékén, nedves bükkösökben találjuk. A 
tavaszi hajtás itt is klorofilltalan, spóratermő, a nyári meddő, 
fotoszintetizáló. A meddő hajtások az l m-es magasságot is elérhetik. 
Az északi féltekén él, az atlanti-mediterrán, hegyvidéki tájak növénye, 
mész- és árnyékkedvelő, tápanyagban - különösen nitrogénben - 
gazdag talajokat jelez. 


3. Mocsári zsurló (Eguisetum palustre). Karcsú, 20-60 cm magas, 
zöld színű föld feletti hajtása a mezei zsurló hajtására emlékeztet, de a 
csúcsán spóratermő füzér fejlődik. A fotoszintetizálás és spóratermés 
így egy hajtáson történik. Eurázsia és Észak-Amerika síkságaitól a 
magas hegyvidékekig mindenütt előfordul, nedves, vizenyős, 
tápanyagban, különösen nitrogénben gazdag termőhelyeken, mocsári, 
lápi és réttársulásokban. Frissen és szárítva (széna) egyaránt enyhén 
mérges, a szarvasmarhának bélgyulladást okoz, ami a tej- és húshozam 
csökkenésével jár. 

XXIV. tábla 


1. Kígyónyelv (Ophioglossüm vulgatum). Különös, nehezen észre- 
vehető növény, amely elrejtőzik a hegyi rétek, ártéri erdők, erdei 
tisztások gyepjében. Földbeli rövid hajtásából két részből álló, 5-20 cm 
magas levél emelkedik a föld felé. A meddő része lomb-levélszerü, 
tojásdad alakú, ebből ágazik ki a spóratermő, karcsú nyelén spóratartó 
zsákocskákkal. Az egész Földön előfordul, főleg a mérsékelt övben, a 
síkságoktól a magas hegyvidékekig. Enyhén savanyú talajokat jelez. A 
Kárpát-medencében maradványnövény: reliktum jellegű, védendő! 


2. Rucaöröm (Salvinia natans). Apró termetű, 3-6 cm-es vízipáfrány, 
vízszintes száracskáin két sorban álló úszó levelekkel. A levelek színét 
rövid, lágy szőrök borítják. A vízbe gyökérszerű, módosult levelei 
csüngenek. A spóratartók, a levelek tövén, alul 2-3 mm-es, gömb 
alakú tokokban helyezkednek el. Eurázsia meleg, kontinentális és 
mediterrán területein elterjedt faj, amely mocsarak, zsombékosok, 
tavak vízfelületén , lebegve" (például a békalencsével együtt) ún. 
lebegőhínár-fohokat alkot. A Kárpát-medence növényvilágában 
melegkori maradványfajnak tekinthető ! 


3. Saspáfrány (Pteridium aguilinum). A legnagyobb termetű páf- 
rányunk, 30-100 cm magas. Föld alatti szárából (gyöktörzs) hosz-szú 
nyelű, legyezőszerűen háromszögű, világoszöld levelet hajt. Ez 
három-négyszeresen szárnyalt, a végső szárnyak ép szélűek. A levél 
fonákján a spóratartók csoportjai (szóruszok) közvetlenül a levél szélét 
szegélyezik. Az egész Földön elterjedt a mérsékelt klímájú lomberdők 
és tűlevelű erdők övében, a síkságoktól a hegyi régiókig. Gyakran 
tömegesen lép fel, nedvesebb erdőtípusokban elérheti a 2 m 
magasságot is. Mindig savanyú talajt jelez! A Távol-Keleten 
keményítőben gazdag gyöktörzsét ma is fogyasztják. Európában 
hajdanában pálinkát főztek belőle. 

1. Édesgyökerű páfrány (Polypodium vulgare). Leggyakrabban ár- 
nyas sziklák mohapárnájában találjuk - ritkábban nedves erdők mohos 
fáin. Levelei csak egyszerűen szárnyaltak. A spóratartók ovális 
kerületű csoportokban (szórusz) helyezkednek el az erek mentén, a 
kopasz levélfonákon, nem takarja őket barnás kis pikkely (fátyolka). 
Észak-Amerika és Eurázsia mérsékelt területein terjedt el több 
változatban is, főleg a hegyvidékeken, s felhatol a szub-alpin, alhavasi 
régióba is. Savanyú talajt jelez! Gyöktörzsét, amely cukrot, keményítőt 
és zsíros olajokat tartalmaz, nyersen is fogyasztják. Teája köhögés és 
rekedtség ellen népi gyógyszer. 


2. Gimpáfrány (Phyllitis scolopendrium). Árnyas, nyirkos mészkő- 
sziklás erdőkben terem (például a Bükk hegységben), s azonnal 
felismerhető 15 30 cm hosszú, több em széles, tagolatlan leveleiről. A 
levelek fényesek, rövid nyelűek, nyelv alakúak. A levél fonákján a 
spóratartók csoportjai vonalszerű sorban, az oldalerek irányában 
helyezkednek el. Hazája az északi félteke meleg, de csapadékos ún. 
atlanti-mediterrán területei, ahol főleg a hegyvidékeken él. Az 
Alföldön leginkább régi kutakban találjuk. Védendő növény! 
Sziklakertekben, árnyas-nyirkos meleg termőhelyre ültetik. Főzetét 
régóta itatják gyomor- és tüdőbaj ellen; külsőleg sebek gyógyítására 
használták. 


3. Magyar pikkelypáfrány (Ceterach Jávorkaeanum). Levelei 1,5-4 
cm szélesek, rövid nyelűek. A levél fonákján a föér sötét, hártyás (ún. 
pelyva) szőrzettel borított. Levelei párás levegőben kiterülnek, 
szárazon - fonákjukkal kifelé - csőszerűén összegöngyö-lődnek, így 
védekeznek a kiszáradás ellen.  Délkelet-Európában  (Kárpát- 
pannóniai, balkáni flóra-terület) bennszülött növény. Melegkedvelő, 
mészkő- vagy bazaltsziklákon él. Védendő! 


54 


XXVI. tábla 


1. Északi fodorka (Asplenium septentrionale). A félárnyékos vagy 
napos szilikát sziklák tipikus páfránya. Gyöktörzse, amely általában a 
szikla hasadékában rejtőzik, sűrün leveles. Levelei 5-15 cm-esek, 
hosszú nyelűek, bőrszerűen vaskosak. A spóratartók csomói a le- 
vélsallangok fonákján ötösével állnak. (Később - már éretten - 
hosszúkás, lándzsás barna folttá olvadnak össze.) Az északi félteke 
hegyvidékein elterjedt, mészkerülő, savanyúságjelző faj. A népi 
babona rontás ellen javasolta. Sok vidéken a takarmányba keverve ma 
is eredményesen használják a szarvasmarhák szexuális serkentésére. 


2. Aranyos fodorka (Asplenium trichomanes). Kis termetű, 10-25 cm 
magas sziklai páfrány, amely talajon, mohapárnában is előfordul. A 
levélnyél és levélgerinc barna, tövén feketés. A spóratartók csomói a 
levélfonákon fejlődnek, hosszúkásak, az oldalerek irányát követik. Az 
egész Földön elterjedt domb- és hegyvidéki, üde párás levegőt kedvelő 
faj, mely nem válogat az alapkőzetben. Árnyas sziklagyepekben, 
sziklás erdőkben gyakori. A néphitben rontástól óvó szer, amelyet 
korábban mellkasi betegségek ellen alkalmaztak. 


3. Kövi fodorka (Asplenium ruta-muraria). Sziklai páfrány, amely 
falakon, kutakban is terem. Levelei 5-20 cm hosszú, zöld nyelűek 
(csak a nyél töve gesztenyebarna). Fonákjukon, az erek mentén 
hosszában ülnek a spóratartók csomói. Éréskor barnák, egybefolynak. 
A sziklai növényzet egyik igénytelen úttörője. Eurázsia hegyvidékein 
gyakori, meleg- és mészkedvelő faj. Sziklakertekbe is telepítik. Az 
Alpokban ma is a takarmányhoz keverik, mert a hiedelem szerint óvja 
az állatok egészségét, és megvédi őket a , szemmel veréstől". A népi 
gyógyászatban vesebántalmaknál használták. 

XXVII. tábla 


1. Mocsári páfrány (Lastrea thelypteris). Lápok, mocsarak, láperdők 
tőzegén tenyészik, s hosszan kúszó fekete gyöktörzseivel jelentősen 
hozzájárul a tőzeg gyarapításához. Levelei kopaszak, egyszer-kétszer 
szárnyaltak, hosszú nyelük 30-60 cm magas. Színe világoszöld. A 
száron felül barázda fut végig. A spóratartók csomói a mellékszárnyak 
fonákján a főér mindkét oldalán helyezkednek el. A szárnyacskák széle 
visszahajlik rájuk. Csaknem az egész Földön elterjedt, síksági- 
hegyvidéki, nedvességigényes, mészkerülő faj. Jelenléte mindig 
tőzeget jelez! 


2. Közönséges tölgyespáfrány (Gymnocarpium dryopteris). (20-30 
cm magas.) Hegyvidéki árnyas, gyertyános-tölgyes, bükkös erdőkben, 
humuszos, törmelékes talajon gyakori. A levelek hosszú, kopasz 
nyélen vannak, amelynek csak a töve feketés. Levele két- 
háromszorosan szárnyalt, puha és szintén kopasz. A végső szár- 
nyacskák fonákján fejlődnek ki a kerekded spóratartó csomók, a főér 
mindkét oldalán. Az északi féltekén élő, hegyvidéki faj, az alhavasi 
régióba is felhatol. Nyirkos, enyhén savanyú talajt kedvel. 


3. Hölgypáfrány (Athyrium filix-femina). Nagy termetű, egy méter 
magasra növő, erdei páfrány. Két-háromszorosan szárnyaltak levelei. 
A levélnyél hossza kb. egyötöde a lemezének. Amikor fonákjukon a 
spóratartók csomói érnek, a levélke széle visszahajlik. A csomókat 
fiatalon hosszúkás, később sarló alakú takarópikkely (fátyolka) borítja. 
A növény finom tagoltságával, csipkeszerű hatást kelt. Csaknem az 
egész Földön elterjedt, a mérsékelt klímájú üde, tápanyagban, 
humuszban gazdag talajú erdőkben, cserjésekben. A síkságoktól az 
alhavasi régiókig fordul elő. Enyhén savanyú talajokat jelez. 

XXVIII. tábla 


1. Struccpáfrány (Matteucia struthiopteris). Magashegyi patakok 
(például a Kárpátokban, Alpokban, Balkánon) mentén terem. 40-120 
cm magas levelei tolcséresen állnak. A spóratartók a tölcsér belsejében 
álló, külön levélen fejlődnek. Ez eleinte halványzöld, később 
megbarnul, a rendes leveleknél rövidebb, keskenyebb. Eurázsia 
hegyvidékein jellegzetes, enyhén savanyú, tápanyagokban és szerves 
anyagokban gazdag talajt kedvelő növény, amely Magyarországon 
ritka (a Zempléni-hegység és a nyugati határvidék patak menti 
égereseiben), ezért szigorúan védendő! 


2. Hólyagpáfrány (Cystopteris fragilis). Kisebb, 10-40 cm magas, 
finom lombú páfrány. Sziklás erdőkben, árnyas törmeléken, szikla- 
gyepekben él. Levéllemeze feltűnően sárgászöld színű. A végső 
szárnyacskák fogasak vagy tövig bevágottak. A levélnyél köny-nyen 
törik (latinul fragilis törékenyt jelent). A spóratartók ovális csomói a 
szárnyacskák fonákján, az oldalereken helyezkednek el, felfújt, hártyás 
pikkellyel (fátyolka) takartan (erre utal magyar neve). Az egész Földön 
elterjedt, nyirkos tápanyagban gazdag termőhelyeken, hegyi és magas 
hegyvidéki faj. Régebben a szalmazsákokba rakták poloskaűzőnek. 


3. Erdei pajzsika (Dryopteris filix-mas). Nagy termetű erdei páfrány, 
az egy méter magasságot is eléri. Szabályosan, kétszeresen szárnyalt 
rövid nyelű levelei nagyjából tolcséresen állnak. A spóratartók 
csomókban a szárnyacskák főerének két oldalán ülnek, vese alakú 
hártyás pikkellyel (fátyolka) borítva. Az egész Földön elterjedt, 
mérsékelt övi faj, a síkságoktól egészen az alhavasi régiókba hatol fel. 
Az üde, tápanyagban gazdag talajt kedveli. Mérget tartalmazó 
gyöktörzsét gyűjtik, s kivonatát - orvosi felügyelet mellett - 
féregűzésre használják. 

